中國共產黨中央委員會總書記

中國共產黨中央委員會總書記，簡稱中共中央總書記，係而家中國共產黨嘅黨魁，黨內最高負責人，亦係而家中華人民共和國一黨執政下嘅最高領導職務，位居國家主席同國務院總理之上。1945年到1982年係叫中國共產黨中央委員會主席，簡稱中共中央主席，但係自1982年中共十二大之後改返做總書記，主持中共中央書記處，召集同埋主持中央政治局會議，但唔係好似主席咁，代表成個政治局去決定。而家個總書記係習近平，喺2012年中共十八大後上臺，2019年中共十九大再連任。

歷任負責人 
 中共第一次全國代表大會成立中央局，係黨嘅最高權力機關，陳獨秀為書記。
 第二次全國代表大會撤銷中央局，成立中央執行委員會，陳獨秀係執行委員會委員長。
 第三次全國代表大會，陳獨秀連任委員長。
 第四次全國代表大會將執行委員會撤銷，改稱中央委員會，負責人為總書記，陳獨秀再次連任。
 第五次全國代表大會，陳獨秀連任。
 第六屆中央委員會選咗向忠發做總書記、政治局主席。
 1943年，毛澤東被選做黨主席。
 第七屆中央委員會主席：毛澤東
 第八屆中央委員會主席：毛澤東
 第九屆中央委員會主席：毛澤東
 第十屆中央委員會主席
 毛澤東
 華國鋒
 第十一屆中央委員會主席
 華國鋒
 胡耀邦
 第十二屆中央委員會總書記
 胡耀邦
 趙紫陽
 第十三屆中央委員會總書記
 趙紫陽
 江澤民
 第十四屆中央委員會總書記：江澤民
 第十五屆中央委員會總書記：江澤民
 第十六屆中央委員會總書記：胡錦濤
 第十七屆中央委員會總書記：胡錦濤
 第十八屆中央委員會總書記：習近平
 第十九屆中央委員會總書記：習近平